CELEX: 62020CN0238
Language: et
Date: 2020-06-05 00:00:00
Title: Kohtuasi C-238/20: Eelotsusetaotlus, mille on esitanud Augstākā tiesa (Senāts) (Läti) 5. juunil 2020 – SIA Sātiņi-S versus Dabas aizsardzības pārvalde

10.8.2020   
            
            
               ET
            
            
               Euroopa Liidu Teataja
            
            
               C 262/19
            
         
      Eelotsusetaotlus, mille on esitanud Augstākā tiesa (Senāts) (Läti) 5. juunil 2020 – SIA Sātiņi-S versus Dabas aizsardzības pārvalde
      (Kohtuasi C-238/20)
      (2020/C 262/25)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa (Senāts)
      
         Põhikohtuasja pooled
      
      
         Esimese astme kohtus kaebaja ja kassatsioonimenetluses kassaator: SIA Sātiņi-S
      
         Teine pool kassatsioonimenetluses: Dabas aizsardzības pārvalde
      
         Eelotsuse küsimused
      
      
                  1.
               
               
                  Kas õigusega õiglasele hüvitisele Euroopa Liidu põhiõiguste harta artikliga 17 tagatud omandiõiguse piiramise tõttu on lubatav, et hüvitis, mida riik maksab vastavalt Euroopa Parlamendi ja nõukogu 30. novembri 2009. aasta direktiivile 2009/147/EÜ loodusliku linnustiku kaitse kohta kaitstud lindude poolt Natura 2000 võrgustiku alas vesiviljelusele tekitatud kahjumi eest (1), on tegelikult tekkinud kahjumist oluliselt väiksem?
               
            
                  2.
               
               
                  Kas hüvitis, mida riik maksab vastavalt Euroopa Parlamendi ja nõukogu 30. novembri 2009. aasta direktiivile 2009/147/EÜ loodusliku linnustiku kaitse kohta kaitstud lindude poolt Natura 2000 võrgustiku alal vesiviljelusele põhjustatud kahju eest, on riigiabi Euroopa Liidu toimimise lepingu artiklite 107 ja 108 tähenduses?
               
            
                  3.
               
               
                  Kui vastus teisele küsimusele on jaatav, siis kas niisugusele hüvitisele, nagu on kõne all põhikohtuasjas, on kohaldatav komisjoni 27. juuni 2014. aasta määruse (EL) nr 717/2014, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes kalandus- ja vesiviljelussektoris (2), artikli 3 lõikes 2 ette nähtud vähese tähtsusega abi ülemmäär 30 000 eurot?
               
            
         (1)  ELT 2010, L 20, lk 7.
      
         (2)  ELT 2014, L 190, lk 45.